**Paskaidrojuma raksts**

**Ogres novada pašvaldības domes 2025. gada \_\_. \_\_\_\_\_\_\_\_**

**saistošajiem noteikumiem Nr. \_\_/2025**

«Grozījumi Ogres novada pašvaldības 2024. gada 27. jūnija

saistošajos noteikumos Nr. 25/2024

«Ogres novada pašvaldības nolikums»»

|  |
| --- |
| **1. Mērķi un nepieciešamības pamatojums, tostarp raksturojot iespējamās alternatīvas, kas neparedz tiesiskā regulējuma izstrādi.**  Ogres novada pašvaldības domes saistošo noteikumu «Grozījumi Ogres novada pašvaldības 2024. gada 27. jūnija saistošajos noteikumos Nr. 25/2024 «Ogres novada pašvaldības nolikums»» projekta (turpmāk – nolikums) izstrādes mērķis ir nodrošināt labāku Ogres novada pašvaldības pārvaldību, pildot 2025. gada pašvaldības vēlēšanās vēlētājiem dotos solījumus un reaģējot uz sabiedrības aktuālajām vajadzībām.  Izmaiņas paredz sakārtot administratīvo struktūru, precizējot domes priekšsēdētāja biroja nozīmi gan domes priekšsēdētāja darba plānošanai, gan tā sadarbības organizēšanai ar iedzīvotāju padomēm, tādējādi padarot to efektīvāku un iedzīvotājiem pieejamāku.  Papildus ar nolikumu tiek precizētas domes komiteju atbildības jomas, kā arī veikti uzlabojumi komisiju darbībā, arī izveidojot jaunu Ogres novada pašvaldības veselības jautājumu komisiju, kas tiek darīts ar mērķi nodrošināt pārskatāmāku un efektīvāku pašvaldības lēmumu pieņemšanas procesu.  Kopumā nolikuma mērķis ir padarīt Ogres novada pašvaldības darbu saprotamāku, iekļaujošāku un efektīvāku, stiprinot iedzīvotāju līdzdalību, uzlabojot pārvaldības kvalitāti un veicinot atklātību. |
| **2. Fiskālā ietekme uz pašvaldības budžetu, iekļaujot attiecīgus aprēķinus.**   Nolikumam nav fiskālas ietekmes uz pašvaldības budžetu. |
| **3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci (aktuālā situācija, prognozes tirgū un atbilstība brīvai un godīgai konkurencei).**  Nolikumam paredzama pozitīva sociālā ietekme, jo tiek veicināta sabiedrības iesaiste un piederības sajūta vietējai pārvaldei. Tas palīdz veidot atvērtāku, iekļaujošāku un uz iedzīvotāju vajadzībām balstītu Ogres novada pašvaldības pārvaldību.  Nolikumam nav tiešas ietekmes uz vidi, uzņēmējdarbības vidi pašvaldības teritorijā vai konkurenci. |
| **4. Ietekme uz administratīvajām procedūrām un to izmaksām gan attiecībā uz saimnieciskās darbības veicējiem, gan fiziskajām personām un nevalstiskā sektora organizācijām, gan budžeta finansētām institūcijām.**  Nav ietekmes. Administratīvās procedūras netiek mainītas. |
| **5. Ietekme uz pašvaldības funkcijām un cilvēkresursiem.**  Nolikums ir izstrādāts Pašvaldību likuma 4. pantā noteikto funkciju izpildes uzlabošanai un demokrātisko procedūru, kas izriet no pašvaldības principa, nodrošināšanai. |
| **6. Izpildes nodrošināšana**  Nolikuma izpildi nodrošinās pašvaldības administrācija. |
| **7. Prasību un izmaksu samērīgums pret ieguvumiem, ko sniedz mērķa sasniegšana.**  Nolikums ir atbilstošs iecerētā mērķa sasniegšanas nodrošināšanai. Izraudzītie līdzekļi ir leģitīmi un rīcība ir atbilstoša augstāka juridiskā spēka tiesību normām, proti Pašvaldību likuma 17. panta sestajai daļai un 49. pantam. |
| **8. Izstrādes gaitā veiktās konsultācijas ar privātpersonām un institūcijām, tostarp sabiedrības viedokļa noskaidrošanā gūtā informācija.**  Par nolikumu izstrādes gaitā nav veiktas konsultācijas ar privātpersonām un institūcijām.  Atbilstoši Pašvaldību likuma 46. panta trešajai daļai Nolikums un tam pievienotais paskaidrojuma raksts sabiedrības viedokļa noskaidrošanai no 2025. gada 20. jūnija līdz 2025. gada. 4. jūlijam publicēts Ogres novada pašvaldības oficiālajā tīmekļvietnē www.*ogresnovads.lv*. |

Ogres novada pašvaldības domes priekšsēdētājs E. Helmanis